সুরমা জাহিদ: জ্বী, তো কুমিল্লায় একজন আছেন, ওনার ঘটনা তীব্র কষ্টের, তখন উনি অনেক ছোট ছিলেন, ওনাকে এমন অত্যাচার করা হয়েছে বেঁধে রেখে যে, ওনার যে কোমরের জয়েন্টটা, সেটা ডিসপ্লেস হয়ে যায়। উনি দীর্ঘসময় হাঁটাচলা করতে পারেন নাই। তাঁকে উদ্ধার করার পর স্থানীয় ডাক্তাররা বলেছেন, প্রথমে সাময়িকভাবে ভালো হবে, তারপর ঢাকা নিয়ে যান, ভালো চিকিৎসা না হলে ভবিষ্যতে অসুবিধা হবে। তখন ওনার চিকিৎসা করার মত মন মানসিকতা সহায় সম্বল কোনটাই হয়তো ছিলো না, না থাকারই কথা, যুদ্ধবিধ্বস্ত বাংলাদেশে, সময় সুযোগও কম ছিলো, সেসময় তো আর চিকিৎসাটা হয় নাই, না হওয়াতে, তাঁর বিয়ে হয়, বিয়ে হওয়ার পরে, মেয়েও হয়, তবে সে হাঁটাচলা করতে পারছে না। সংসারে, তখন তাঁর হাজব্যান্ড আরেকটা বিয়ে করে, আমি জাস্ট উদাহরণ দেয়ার জন্য দিচ্ছি, তাঁদের বাড়িতে অনেক গ্রামের ভিতরে তখন তিরিশ-পয়ত্রিশটা গরু, রঙিন টিভি, মানে ধনী তাঁরা, বলতে গেলে বলা যায়, গৃহস্থ পরিবার